
PËR MIRATIMIN ME NDRYSHIME TË DEKRETIT NR. 831, DATË 24.4.1994 “PËR DISA NDRYSHIME NË DEKRETIN NR. 7463, DATË 31.1.1991 “PËR POLICINË FINANCIARE”

Në mbështetje të nenve 16 dhe 28 të ligjit nr. 7491, datë 29.4.1991 “Për dispozitat kryesore kushtetuese”,

KUVENDI POPULLOR
I RËPUBLIKËS SË SHQIPËRISË

V E N D O S I :

Neni 1

Miratohet dekreti nr. 831, date 24.4.1994 “Për disa ndryshime në dekretin nr. 7463, datë 31.1.1991 “Për Policinë Financiare” me ndryshimet si me poshtë :
- Në nenin 3, shkronja “c” riformulohet si vijon : “Të kontrollojë sistematikisht dhe të zbulojë ushtrimin e veprimtarisë ekonomike pa leje, blerjen për shitje dhe të cdo veprimtarie tjetër shitblerje të mallrave dhe të kryerjes së sherbimeve pa leje me qëllim fitimi, të marrë masa për ndalimin e tyre, si dhe të mbajë procesverbal për shkeljet e vrejtura”
- Në nenin 4, shkronja “b” riformulohet si vijon : “Të hyjë me miratimin e organit kompetent në banesa kur ka të dhëna për ushtrimin e veprimtarive ekonomike të kundraligjshme. Për shkeljet e vrejtura të mbaje proces verbal dhe të sigurojë prova të mjaftueshme për sanksionet sipas shkeljes së konstatuar.”
- Në nenin 5, në fund të paragrafit të dytë shtohet një fjali me ketë përmbajtje : “Përcaktimi i masës së gjobës sipas llojit të shkeljes te behet me udhëzim të Ministrisë së Financave.”
- Paragrafi që shtohet pas paragrafit të dytë të nenit 5 riformulohet si vijon :  “Për vjeljen e detyrimit sipas vendimit të dënimit, drejtori i Policisë Financiare ose Kryetari i Degës së Policisë Financiare në rreth nxjerr urdhër bllokimi për llogaritë rrjedhëse për subjektet e proceduara në masën e dënimit të dhenë. Urdhër bllokimi është i detyrueshëm për organet bankare deri në marrjen e vendimit të formës së prerë që përbën titull ekzekutiv për organet bankare.”

Neni 2

Ky ligj hyn në fuqi menjëherë.

Shpallur me dekretin nr.872, datë 28.6.1994 të Presidentit të Republikës së Shqipërisë, Sali Berisha.



